Tuomas Anhava
Store norske leksikon,Språk og litteratur,Litteratur i verden,Europa,Finlands litteratur
Tuomas Anhava var en finsk lyriker, kritiker og essayist. Han var kjent som en dyktig og ivrig polemiker i 1950-årene, og som sin generasjons ledende teoretiker innen finsk lyrikk.
Som forlagsmedarbeider ved tre av Finlands største forlag «oppdaget» Anhava de fleste av 1950-årenes finske forfattertalenter. Selv beriket han i avgjørende grad finsk lyrikk etter andre verdenskrig med sine fem diktsamlinger utgitt fra 1953 til 1966. Hans dikt inneholder både følelse og skarpe tanker og strekker seg fra en ren lyrisk stemning til samfunnskritikk, ironi og satire.Han var gift med forfatteren Helena Anhava. På svensk finnes et utvalg Dikter (1988), utvalgt og oversatt av Bo Carpelan. Les mer i Store norske leksikon Finlands litteratur Eksterne lenker Biografiskt lexikon för Finland: biografi